Subject: FW: Kohaliku rahvaalgatuse menetlus KOVis/ K I I R E
From: "Justiits- ja Digiministeerium" <[email-masked]>
To: "Justiits- ja Digiministeerium" <[email-masked]>
Date: Fri, 17 Apr 2026 12:51:54 +0300

From: Elis Johanson <[email-masked] 
<mailto:[email-masked]> >
Sent: Friday, April 17, 2026 12:40 PM
To: Katariina Kärsten - JUSTDIGI <[email-masked] 
<mailto:[email-masked]> >
Subject: Kohaliku rahvaalgatuse menetlus KOVis/ K I I R E
Importance: High

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

    Tere!

Pöördun alloleva küsimusega, millega on tulenevalt seaduses sätestatud 
tähtajast kiire. Palun selgitust allolevas küsimuses esimesel võimalusel 
hiljemalt 20.04.2026, et saaksime täita seaduses sätestatud tähtaega.

Saue Vallavalitsusele esitati 02.04.2026 rahvaalgatus tulenevalt kohaliku 
omavalitsuse korralduse seaduse (KOKS) § 32 lõikest 1.

Saue Vallavalitsus on esitanud Siseministeeriumile vastava päringu algatuse 
kvoorumi kontrollimiseks ning saanud tagasiside, et vastus edastatakse 
eelduslikult ülejärgmisel nädalal. Samuti on Siseministeeriumi kodulehel 
avaldatud teade, et menetletavate taotluste läbivaatamise aeg on suurenenud 
töömahu tõttu tavapärasest pikem.

Sisuliselt ei ole võimalik rahvaalgatust volikogule lahendamiseks edastada 
enne, kui on tuvastatud selle vastavus seaduses sätestatud vorminõuetele, 
sealhulgas kvooruminõudele. Volikogu vastava õigusakti menetlusse 
esitamiseks tuleb vallavalitsusel eelnevalt läbi viia vajalik menetlus: 
esitada volikogu otsuse eelnõu vallavalitsuse istungile ning seejärel 
edastada volikogu päevakord vähemalt 4 päeva enne volikogu istungi 
toimumist.

KOKS § 32 lõige 2¹ (jõustus 20.02.2026) sätestab, et:

*	algatus võetakse arutusele ning algatuse esitajate esindajat 
informeeritakse kolme kuu jooksul algatuse esitamisest arvates;
*	kui algatatud küsimus kuulub volikogu pädevusse, esitab valitsus selle 
koos oma seisukohaga ühe kuu jooksul algatuse esitamisest arvates volikogule 
lahendamiseks;
*	algatuse menetlemise kolmekuulist tähtaega võib mõjuval põhjusel pikendada 
kuni kolme kuu võrra.

Palun selgitada, kas olukorras, kus rahvaalgatuse vastavuse kontroll (sh 
kvoorumi tuvastamine) viibib objektiivsetel põhjustel ning ei sõltu 
omavalitsusest, on võimalik KOKS § 32 lõikes 2¹ sätestatud ühekuulist 
tähtaega (algatuse volikogule esitamiseks) pikendada või tegemist on 
seaduses sätestatud tähtajaga, mida pikendada ei ole võimalik? Mida 
täpsemalt tähendab antud sättes volikogu poolne lahendamine? Mida on selle 
all mõeldud?

Juhul kui te ei ole õige adressaat, palun edastage minu e-kiri edasi. Antud 
juhul on tegemist kiireloomulise küsimusega.

Lugupidamisega

Elis Johanson

jurist

GSM  <tel:+372%205332%206217> +372 5332 6217

 <mailto:[email-masked]> [email-masked]

www.sauevald.ee <http://www.sauevald.ee>

 <http://www.sauevald.ee/>